Diari Oficial de la Generalitat Valenciana


Sumari del DOGV 8921, del 07-10-2020 (2020/7765)

Notificació de la sentència dictada en el procediment ordinari número 353/2018
------------------------------------------------------------------------------

### Dades del document

Número de DOGV
:   8921

Data del DOGV
:   07-10-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/7765


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el procediment ordinari número 353/2018 [2020/7765]  
De: Recreativos Sureste Alicante, SL  
Procuradora: Isabel Farinós Sospedra  
Contra: Javier Serrano Moreno  
En les actuacions de procediment ordinari [ORD] - 353/2018 seguit a instàncies de Recreativos Sureste Alicante, SL, enfront de Javier Serrano Moreno, s'ha dictat sentència, l'encapçalament i la part dispositiva de la qual són del tenor literal següent:  
Sentència núm. 13/2020  
València, 27 de gener de 2020.  
Vistos per mi, David Gericó Sobrevela, magistrat-jutge del Jutjat de Primera Instància número 22 de València i el seu partit judicial, les presents actuacions de procediment ordinari [ORD] número 353/2018, seguits a instància de la procuradora dels tribunals Isabel Farinós Sospedra, en nom i representació de Recreativos Sureste Alicante, SL, contra Javier Serrano Moreno, les actuacions del qual versen sobre els següents:  
«Dispositiva  
Que, estimant parcialment la demanda interposada en nom de Recreativos Sureste Alicante, SL, enfront de Javier Serrano Moreno, declare resolt el contracte subscrit entre les parts en data 18 de maig de 2009 d'explotació de màquines recreatives i condemne la persona demandada a pagar a l'actora la quantitat de 24.366,66 euros per devolució de quantitats entregades en virtut dels annexos al referit contracte III i IV; i 10.764 euros en concepte d'astricció, més l'interés legal des de la data de demanda.  
Declare la resolució del contracte de préstec subscrit entre les parts en data 3 de setembre de 2014, i condemne la part demandada a estar i passar per aquesta resolució i a retornar a l'actora la quantitat de 663,83 euros més interessos pactats.   
No es fa imposició de costes.  
Manera d'impugnació: mitjançant un recurs d'apel·lació davant l'Audiència Provincial de València (art. 455 LECn).  
El recurs s'interposarà per mitjà d'un escrit presentat en aquest jutjat en el termini de vint dies hàbils comptats des de l'endemà de la notificació. En el recurs caldrà citar la resolució apel·lada, els pronunciaments que impugna (art. 457.2 LECn) i les al·legacions en la qual basa la seua impugnació, juntament amb la consignació del corresponent depòsit.  
Informació sobre el depòsit per a recórrer:  
De conformitat amb la disposició addicional 15 de la LOPJ, perquè siga admés a tràmit el recurs d'apel·lació contra aquesta resolució haurà de constituir un depòsit de 50 euros, que li serà retornat només en el cas que el recurs siga estimat.  
Així per aquesta sentència la pronuncie, mane i signe.»   
S'expedeix el present a fi que servisca de notificació en forma al demandat Javier Serrano Moreno.  
  
 València, 2 de setembre de 2020.- La lletrada de l'Administració de justícia: Cristina Badenes González.